Аҟәатәи абжьаратә школ №2 аҟны амцакра ҟалеит лаҵара 2, 2019 шықәса рзы. Сааҭқәак рыла амца ырцәан.
Амотоцикл арныҟәаҩ имш аҽны арадио Sputnik Аԥсны аефир аҿы ашәаҳәаҩ, "аихатә ҽы" абзиабаҩ Ерик Миқаа еиҭеиҳәеит амотоцикл ақәтәара игәазырԥхаз.
Амшқәа ахьӡ шроузи амчыбжь ашьақәгылареи рзы дыррақәак ҳацеиҩылшоит Sputnik аколумнист Сусанна Ҭаниаԥҳа.
Аԥсны ахьынӡанаӡааӡо шамахамзар цуҭацыԥхьаӡа аԥхын аламҭала инаркны ԥхынгәымза абжаранӡа иазгәарҭоит Ацуныҳәа. Иҟалалоит ианахыҳәҳәогьы нанҳәамзанӡа. Егьырҭ ақыҭақәа рҟнеиԥш, Очамчыра араион Ӷәада ақыҭангьы рашәара 16, амҽышаҽны имҩаԥыргеит Ацуныҳәа. Уи шазгәарҭаз атәы дазааҭгылоит Sputnik аколумнист Есма Ҭодуаԥҳа.
Рашәара 17 рзы лымшира азгәалҭоит Аԥсны Жәлар рартистка, Аҳәынҭқарратә капелла ахкы назыгӡо Манана Шамԥҳа. Ашәаҳәаҩцәа рҭаацәараҿы амузыка ишазыҟоу, насгьы лымшира шазгәалҭо атәы Манана Шамԥҳа арадио Sputnik иазеиҭалҳәеит.
Гагра араион ашколқәа рҟны аԥышәарақәа рыҭиреи, аушьҭымҭацәа рылҵшәақәеи, актәи акласси ахәыҷбаҳчақәеи рҿы адкылара шымҩаԥысуеи ртәы дазааҭгылеит араион аҵара аҟәша аиҳабы Мадина Ажьиԥҳа.
Аинформациатә маҵзуреи арадиои Sputnik Аԥсны ишәыднагалоит Аԥсны ахы-аҵыхәа имҩаԥысуа ауснагӡатәқәа зныԥшуа амчыбжь азтәи акультуратә афиша.
Алитератураҭҵааҩы, акритик Владимир Агрба арадио Sputnik аефир аҟны раԥхьатәи аԥсуа драматург Самсон Ҷанба дигәаларшәо иаликааит уи иуаҩышәа, иаамсҭашәара.
Дырмит Гәылиа иҩны-амузеи афондқәа реиҳабы Маиа Кәҵниаԥҳа арадио Sputnik аефир аҟны еиҭалҳәеит ауадақәа руак аҟны ицәыргоу амаҭәарқәа рҭоурых.
Аԥхын адыд-мацәыс иаҳа лассы-ласс иҟалалоит. Аԥсуа жәлар разхаҵарақәа рыла иарбанызаалак адыд заахаз Анцәа иитәу, иԥшьоу акы акәны иахәаԥшуан. Адыд-мацәыс заахаз ауаҩы иҿыхрагьы иныҳәашьагьы рҷыдарақәа Нарҭдырреи адәынтәи афольклорҭҵаареи рцентр аҭҵаарадырратә усзуҩ Есма Ҭодуаԥҳа лматериал аҟны.
Амедицина аусзуҩцәа Жәларбжьаратәи рымш азгәарҭоит рашәарамза 16 аҽны.
Амузыкант, асахьаҭыхыҩ, азиндырҩы изанааҭ ала аҵара змоу Ерик Миқаа арадио Sputnik Аԥсны аефир аҟны еиҭеиҳәеит ашәҟәыҩҩра ахшыҩҵак шизцәырҵыз, аповест аҩра игәазырԥхаз.
Ҭырқәтәылантәи нхара ҳәа зҭоурыхтә ԥсадгьыл ахь ихынҳәыз ҳџьынџьуаҩ Ҳаади Лакрба иҭоурых ажурналист Сырма Ашәԥҳа ланҵамҭаҿы.
Гал араион ахада ихаҭыԥуаҩ Асҭамыр Асланӡиа арадио Sputnik Аԥсны аефир аҟны еиҭеиҳәеит араион аҟны аԥсшьаҩы дызҭаар илшо аҭыԥқәа.
Абыда ииуа аӷраҭшаа ишьреи аԥсуареи? Избан аҳаҭыр ахьчаразы аԥҳәыс лысаби дызҭалырхо? Ирыхьзеи жәытә-натә аахыс иааҳгоз аԥсуара аԥҟарақәа? Ишԥарыӡбуаз ажәытәан ас ихьанҭаз азҵаатәқәа? Ари азҵааразы арадио Sputnik аҟны лгәаанагара лҳәеит Гәлиа ихьӡ зху Аԥсуаҭҵааратә институт афольклор аҟәша аиҳабы, аҵарауаҩ Цира Габниаԥҳа.
Абыда ииуа аӷраҭшаа ишьреи аԥсуареи? Избан аҳаҭыр ахьчаразы аԥҳәыс лысаби дызҭалырхо? Ирыхьзеи жәытә-натә аахыс иааҳгоз аԥсуара аԥҟарақәа? Ишԥарыӡбуаз ажәытәан ас ихьанҭаз азҵаатәқәа? Ари азҵааразы арадио Sputnik аҟны игәаанагара иҳәеит ауаажәларратә усзуҩ Октаи Ҷкотуа.
Иахьа уажәраанӡа ҳасасдкылара атрадициақәа еиԥмырҟьаӡакәа иаазго, аҭаацәара еидкыланы изку, аҩны зхагылоу аԥсуа ԥҳәыс лоуп, иахьа лусқәа акырӡа еиқәылазаргьы, абас лыҩуеит аетнолог Марина Барцыцԥҳа.
Раԥхьаӡакәны, Очамчыра араион, Мықәи, Ҷлоуи, Отаԥи ақыҭақәа мышкы иалагӡаны ирҭааз, уаҟа аҭыԥ ԥшӡарақәа ихырхыз Sputnik акорреспондент Саида Жьиԥҳа, аԥхьаҩцәа лцәаныррқәа рыцеиҩылшоит.
Аҟәатәи аботаникатә баҳча аиҳабы Едуард Гәбаз арадио Sputnik аефир аҟны иҳәеит аԥхын асасцәа рыдкылара рыҽшазыҟарҵо.
15 шықəса раҧхьа зҭоурыхтə ҧсадгьыл лабҿаба избаз Ҳасан Быҭəба, иахьа ихы-игəы дақəгəырҕьо дынхоит иабдуцəа рџьынџь дгьыл аҿы.